AlexejDobrolubov/national_council_slovak_2010 huggingface dataset:
6. schôdza NR SR - 6.deň - B. popoludní
Dátum: 2023-12-14
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

289. Ďakujem pekne za slovo. Správne si poznamenala, pani poslankyňa, že toto nie je konsolidácia, ale ožobračovanie ľudí a, žiaľ, v mnohých prípadoch tie peniaze, ktoré vyinkasujú od občanov Slovenskej republiky, ani nebudú použité ďalej pre štát, a teda aj na tie dôchodky, na ktoré si chce táto vládna koalícia nasporiť, ale keďže je to robené takto narýchlo a do veľkej miery neodborne, množstvo z tých peňazí sa stratí aj v daňových rajoch. Pekne sme to videli napríklad aj pri neadresnej pomoci s hypotékami, kde sa prezradili parametre pomoci bankám, ktoré na to, samozrejme, môžu zareagovať, a určite zareagujú tak, že táto vládna koalícia vlastne z pomoci ľuďom vytvorila pomoc bankovým domom, a ľuďom zaťaženými hypotékami možno to ani vôbec nepomôže, pretože banky sa prispôsobia tak, aby na tom čo najviac zarobili. Takisto čo sa týka pomoci zdravotníctvu. Tento rok sme dali poisťovniam takmer o miliardu viac ako vlani, teraz bolo ešte dofinancovanie o ďalších 316 mil. Na budúci rok sa predchádzajúcemu parlamentu podarilo zafixovať platbu za poistencov štátu na úrovni 4,5 %, a teda zvýšenie odvodov občanom. A čo sme sa dozvedeli dneska pri návrhu štátneho rozpočtu? Súkromné banky majú na svojich účtoch o 200 mil. eur viac, ako predpokladalo sa, a teda budú mať dostatočný vankúš na vyplatenie dividend svojim akcionárom, čo sú napríklad v prípade Dôvery štyria ľudia, ktorí sa volajú Haščák a ešte pán Dospiva. Takže, žiaľ, keď sa to robí takto narýchlo, takto sa konsoliduje, tie peniažky sa ešte rozkotúľajú úplne inde, ako sa pôvodne teda deklaruje. Ďakujem.
6. schôdza NR SR - 6.deň - B. popoludní
Dátum: 2023-12-14
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

199. Ďakujem pekne za slovo, pán predsedajúci. Anežka, ďakujeme za tvoj príspevok v tejto téme, veľmi, by som povedal, bol fundovaný a opäť si poukázala na množstvo sporných rozhodnutí, ktoré vláda prináša v tomto návrhu zákona. Hovorila si aj o tom, ako zavádza bankový odvod, a nádherne je vidieť, že na jednej strane teda zavádza bankový odvod, na druhej strane prezradí bankám parametre pomoci s hypotékami pre ľudí a, samozrejme, že tie banky sa tým pádom budú môcť dobre pripraviť, od Nového roka akým spôsobom tie jednotlivé úroky urobia, ako zareagujú. Samozrejme, zareagujú tak, aby to vyhovovalo im, aby v princípe možno pre ľudí sa ani toho veľa nezmení. Dostanú také úroky, aby to ešte ako-tak nejako zvládli, možno to jedno percento s tým bude mať problém, tak akoby bolo, aj keby bankový odvod nebol. Ale skutočnosť bude taká, že vďaka dotácii si parádne banky zarobia. Takisto si spomenula to naozaj veľmi sporné zvyšovanie odvodov na zdravotné odvody. Niežeby sme nechceli v tom zdravotníctve viac financií, ale samotná vládna koalícia si uvedomuje, že toto vôbec nie je šťastné riešenie, takýmto spôsobom nalievať financie do zdravotníctva, a dokonca do nepripraveného zdravotníctva, lebo je evidentné, že tie peniaze sa tam podľa všetkého stratia. Teraz sme sa dozvedeli, že súkromné banky majú na účtoch obrovské množstvo kešu, a rozprávali sme sa na zdravotníckom výbore, no čo s tým kešom asi urobia, budú si vyplácať dividendy, takže týmto im ešte viac pomôžu. Ďakujem.
6. schôdza NR SR - 5.deň - B. popoludní
Dátum: 2023-12-13
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

14. Ďakujem pekne. Skúsim zareagovať na niektorých z vás. Bolo to veľmi veľa faktických poznámok. Pán poslanec Lackovič, pani poslankyňa Kleinert, Galko, ale aj ďalší, áno, potvrdili ste to. Súhlasím, táto "konsolidácia" môže roztočiť ďalšiu inflačnú špirálu. Nie je to konsolidácia. Je to ožobračovanie ľudí. Pán poslanec Dvořák, áno, táto koalícia je valcom spravodlivosti. A Pente urobí asi všetko, čo jej uvidí na očiach a pani predsedníčka je momentálne Haščákovým tŕňom v oku a preto musí ísť z hrušky dole. Pani poslankyňa Gažovičová, pán poslanec Sabo, pri takomto navýšení zdrojov je, samozrejme, nutné definovať nástroje, ktorými ideme zlepšovať kvalitu zdravotnej starostlivosti na Slovensku, a to sa, žiaľ, zatiaľ nedeje. Pán poslanec Igor Matovič a Peter Pollák, aj ste povedali škoda, že časť tých zdrojov, ktoré teraz lejú do zdravotníctva, nejde na potrebné operácie ich a všetkých našich voličov. Nie, oni radšej tie peniaze, zdá sa, pošlú do daňových rajov. Pani poslankyňa Janka Bittó Cigániková, zákaz splácania úverov poisťovniam som presadil ja ako minister do vládneho návrhu zákona. Ako sme mohli byť proti? Ako často zavádzaš, alebo priamo klameš? Pani poslankyňa Luščíková, ničia úspory zodpovedných ľudí, ožobračujú ich dôchodky, ničia celý dôchodkový systém budúcnosti. Žiaľ, súhlasím, je to úplne tak. Pán poslanec Szalay, máš pravdu, že okamžité nezazmluvnenie Borov v prepoisťovacej dobe za čias ministra Palkoviča spôsobilo odliv poistencov VŠZP aj do Dôvery. Lepšie by to nikto asi nevymyslel. Ale napríklad taká pani Hlinková, ktorú som menil, stratila pre VŠZP 150-tisíc poistencov. To sa nepodarilo ani v jednom roku ani tým, ktorých tak veľmi kritizujete. Ďalšie, nesúhlasím s tým, však bol predsa stabilizačný príspevok, ktorý zvýhodňoval zdravotní... (Prerušenie vystúpenia časomerom. Potlesk.)
5. schôdza NR SR - 1.deň - A. dopoludnia
Dátum: 2023-12-05
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

34. Igor, výborné vystúpenie plné faktov ako zvykneš, vždycky sa snažíš poukázať na podstatu problému a, samozrejme, skazené motivácie aj tých, čo zvolávajú túto schôdzu. Ale veľmi dobre si poukázal, že súčasná vládna garnitúra je v podstate kolos z ľudí, ktorí prihrávajú štátne peniaze, biznis zákazky takmer vo všetkom, čo robia a toto naozaj na čo poukazujú, je možno smiešna vec. Samozrejme, dobre si povedal, že je veľká škoda, že za tej uplynulej vlády alebo vlád, ktoré sme tu mali, v kresle ministra hospodárstva sedel lenivý minister Sulík. Toľko vecí sa mohlo spraviť, keby tam sedel niekto schopnejší, kompetentnejší, ktorý by neriešil svoje ministrovanie dovolenkami v Dubaji. Igor, ešte raz. Vďaka, že vieš takýmto spôsobom ľuďom otvoriť oči a verím, že aj tento tvoj výborný prejav ešte si mnohí budú môcť vypočuť a budú môcť pochopiť, o čo tu vlastne aj dnes ide. Ďakujem. (Potlesk.)
19. schôdza NR SR - 3.deň - A. dopoludnia
Dátum: 2024-09-13
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

84. Ďakujem veľmi pekne. Gašpar Tibor, podpredseda NR SR Vráťte jej celú faktickú poznámku, poprosím. Kolíková Mária, poslankyňa NR SR Ďakujem veľmi pekne. Ďakujem veľmi pekne, páni poslanci, pani poslankyne. Ja si dovolím k niektorým, na niektoré zareagovať. Ďakujem veľmi pekne, pán poslanec Mikloško, za ten návrat do minulosti. Podľa mňa treba to mať naozaj v pamäti, čo sa tu dialo a kam sa vraciame, lebo je to tak, je to tak. Vraciate sem presne túto kultúru Mečiara, robíte to, robíte to vedome a ja som presvedčená, že sa vám to vráti. A nebudete s tým spokojní. Ale je to vaše rozhodnutie. A, pán poslanec Glück, vy tu vyberáte konšpiráciu. To bol taký konšpiratívny, konšpiračný príbeh, ktorý prebehol na zasadnutí jedného z výborov, že som mala odkryť totožnosť jedného príslušníka, ktorý sám uvádza toto meno na úradných dokumentoch a je na verejných portáloch úradu vlády. Takže následne všetci koaliční poslanci pochopili, že tento konšpiračný príbeh, lepšie by bolo o ňom nehovoriť a určite ho nedávať ako dôvod na odvolanie, lebo je to blud. Tak ako skúšate to tu, sa vám to asi zjavne zapáčilo, takéto niečo mi našiť, ale je to proste blud a viete o tom, a preto to nie je ani medzi dôvodmi odvolania. Ale áno, bola to, skúšali ste, skúšali ste tento konšpiračný príbeh na mne na jednom zo zasadnutí kontrolného výboru. Bolo to úbohé. Bolo to veľmi úbohé! Aj so zapojením konkrétneho daného príslušníka, takže o to viac to bolo úbohé. A to potvrdzuje aj tie slová, ktoré tu už uviedol, pán poslanec Grendel, že áno, hľadali ste tie dôvody, aby ste ma odvolali. Nepáčila sa vám moja práca. Ale bola som riadne zvolená a dôvody zo zákona k tomu nemáte, nemáte. Ja som v mene výboru žiadne podanie neurobila, a vy to veľmi dobre viete. A takisto na to reagovala aj Generálna prokuratúra. Nereagovala na výbor, lebo žiadny výbor žiadne podanie neurobil a reagovala na mňa ako na poslankyňu a tak mi aj posla... (Prerušenie vystúpenia časomerom.)
19. schôdza NR SR - 3.deň - A. dopoludnia
Dátum: 2024-09-13
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

60. Ďakujem veľmi pekne, pán poslanec Dubéci. Ďakujem aj za to porovnanie dôvodov na odvolanie pána podpredsedu Michala Šimečku a tých dôvodov na odvolanie, ktoré súviseli s odvolaním mojím z postu predsedníčky kontrolného výboru SIS. Áno, nejedná sa tu o dĺžku, ale o obsah. Sú to vymyslené dôvody, logické nezmysly, bludy, ktoré sa tu akože vydávajú za fakty a ich cieľom je pošpiniť nás. Pošpiniť tých, ktorí kritizujú koalíciu. A tie prostriedky, tie nástroje, ktoré sú použité, sú v tomto nechutné, sú v tomto nechutné. Lebo ten proces odvolávania jednoducho je procesom pošpinenia, samozrejme, toho, kto sa odvoláva. A koalícia má väčšinu. A my keď v tomto ustúpime na konci dňa, to znamená necháme, napríklad aj na miesto predsedu kontrolného výboru SIS dáme iného opozičného predstaviteľa, umožníme im urobiť znovu to isté divadlo. To znamená, znovu im umožníme pošpiniť ďalšieho nášho človeka. Myslím teraz nášho v tom, že je to opozičný predstaviteľ, ktorý kritizuje koalíciu a robí si dôsledne svoju prácu. Že proste umožníme mu ďalšieho opozičného predstaviteľa pošpiniť len preto, že bude dôsledne tú prácu robiť. Lebo keď ju dôsledne robiť nebude, no tak môže očakávať, že tu problém nebude. Ale keď ju bude dôsledne robiť a nebude sa im páčiť, tak ho určite odvolajú, určite ho odvolajú. A nie preto, že sú tu dôvody, ale preto, že ho treba pošpiniť a že ho treba odvolať. A presne tak, dôvody sa nejaké vymyslia, napíšu a je úplne jedno, je úplne jedno, že to nedáva žiadny zmysel. Takisto ako v prípade pána podpredsedu Šimečku nedáva žiadny zmysel tu sa baviť o tom, že mal nejaký priamy vplyv v roku 2020 na mňa, na ministerku spravodlivosti za ZA ĽUDÍ, ktoré nešlo do spolupráce s Progresívnym Slovenskom do kampane. Ako mohol na mňa vplývať... (Prerušenie vystúpenia časomerom.)
20. schôdza NR SR - 1.deň - B. popoludní
Dátum: 2024-09-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

222. Ďakujem veľmi pekne, pani poslankyňa, osobitne za to upozornenie, ku ktorému sa tu stále vraciame, na čom je vlastne tento návrh postavený. Ja som veľmi rada, že teraz predsedá pán poslanec Gašpar ako bývalý prezident Policajného zboru, lebo pozrieť sa na to z pohľadu, že bývalý prezident Policajného zboru bol pripravený sa podpísať pod takýto návrh, ktorý je postavený na fabuláciách, vymyslených konštrukciách, tak ja sa vlastne až desím, že ako to mohlo fungovať, keď bol prezidentom Policajného zboru. A vôbec nemusím vedieť, či bol trestne stíhaný, je trestne stíhaný, úplne mi stačí pozrieť si návrh a sledovať ho teraz v priamom prenose.
20. schôdza NR SR - 1.deň - B. popoludní
Dátum: 2024-09-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

174. Ďakujem veľmi pekne, pán poslanec Gröhling. Máme absolútnu zhodu v tom, že ide tu, samozrejme, o to, prekryť, čo sa deje v krajine. Tak ako povedal aj môj predrečník prekryť nespokojnosť ľudí. Ľudia protestujú, sú v uliciach. Nezvláda to Robert Fico, nezvládajú to, nezvláda to nikto z tejto koalície. Nepáči sa im, že ľudia sa búria. Sú pripravení prísť na protest aj keď sú horúčavy. Jednoducho to, čo sa deje v kultúre a v spravodlivosti, tak potrebujú k tomu jasne dať najavo, že toto nie je v poriadku. A nielen to sa deje teraz. Ale hrozí nám, že budú pozastavené eurofondy. Presne preto, presne preto. Znovu tu budete niečo opravovať a tváriť sa, že je to strašne dôležité, prečo teraz, pre humanizáciu? Zase ste to nedali? No. Preto, lebo ste podliezli latku boja proti korupcii v rámci Európskej únie. Jednoducho sa tu tvárite, že vy tu idete riešiť konflikt záujmov. Prosím vás! Najprv by sa mal k tomu vyjadriť pán podpredseda Gašpar. Konflikt záujmov pri hlasovaní o hanebnej novele trestných kódexov, ktorou si prilepšil. Podpredseda Žiga, panebože! Však on tu hlasoval za zákon, aby nebol trestne stíhaný. Podpredseda Danko? Ten ako vyriešil svoju morálnu dilemu, že ušiel spred semaforu, ktorý asi sa mu neuhol. Tak títo podpredsedovia tu teraz kážu o morálke, o konflikte záujmov. Sem sa dostali. Tak mohli by nám porozprávať, ako to bolo s tým konfliktom záujmov pri kauze Pavlisa, Kašického, páni zo SMER-u. Ako to bolo s tými upratovacími firmami kedy museli nakoniec aj títo ministri odstúpiť práve preto, že okrádali štát, bolo zrejmé, že sú to proste predražené tendre. A potom tiež by ma zaujímalo, pán podpredseda Danko, že by ste mohli niečo priblížiť nám s tými emisnými kauzami, ako to bolo. Áno? Tam nám porozprávajte. Prosím vás, čo vy tu kážete o konflikte... (Prerušenie vystúpenia časomerom.)
20. schôdza NR SR - 1.deň - A. dopoludnia
Dátum: 2024-09-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

76. Pán podpredseda, máte zjavne obscesiu mojím menom, lebo nech sa deje čokoľvek, tak vidím, že mi to príde ako nejaký príkaz, že keď budete robiť nový príbeh, musí sa tam vyskytnúť Kolíková. Takže áno, všimla som si, som aj v tom návrhu na odvolanie. Všetko je v poriadku. Veľmi ma pobavuje, keď spomínate moje meno ako ministerky s dotačnou schémou, keď som už nebola dvakrát ministerka, lebo po mne nastúpili ďalší ministri. A ešte ma to pobavuje o to viac, keď som prevzala schému po ministrovi Gálovi, predtým ministerke Žitňanskej, predtým ministrovi Borcovi a zase ministerke Žitňanskej, ktorá prišla od ministra Lajčáka, ktorý zhodou okolností podporil aj projekt pani, pani Šimečkovej, pretože vedel, že je to prestížny projekt a nedá sa inak, ako ho len podporiť. Takže veľmi ma pobavuje, samozrejme, keď ste sa rozhodli, že budete hovoriť o období od roku 2020 až 2024, pretože viete veľmi dobre, že by ste tam museli jasne pokryť obdobia, kedy ste boli vo vláde, a tiež ste tieto projekty podporovali, lebo ste vedeli, že sú dôležité pre Slovensko a ministri vaši, ktorí boli vo vláde, tak ich v rámci tej dotačnej schémy vždy podporili. To, samozrejme, nechcete, aby sa vedelo. Táto, tento spôsob proste bludov a klamstiev, ktorý tu vytvárate, je, je jednoducho ohavný. A keď tu rozprávate o faktoch, aby ste rozprávali o audite na ministerstve spravodlivosti, o audite, ktorý nebol skončený, ktorý určite nebol nijako skončený v čase, kedy ste písali tento návrh, teda písal ho podľa všetkého váš syn, nehovorím, že asi preto, že vás má v ruke, tak má asi oprávnenie vo vašom mene písať návrhy. Tak to, prosím vás, ako robíte vy závery z auditu, ktorý neskončil? Jednoducho, toto celé je tu absurdné divadlo. Normálne že absurdista na... (Prerušenie vystúpenia časomerom.)
20. schôdza NR SR - 1.deň - A. dopoludnia
Dátum: 2024-09-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

38. Ďakujem veľmi pekne, Michal Šimečka, pán podpredseda, za váš príhovor. Ja by som k tomu povedala asi toľko. Po prvé, veľmi dobre vieme, že prečo je tu tento návrh na odvolanie. No preto, lebo koalícia musí prekryť, musí prekryť, že tu ľudia odsúdení za korupciu sú prepúšťaní na slobodu. Musí prekryť, že vďaka tej hanebnej novele sa tu množia krádeže v obchodoch. Musí prekryť, že nám budú asi pozastavené eurofondy. Jednoducho musí prekryť, že ľudia sa tu majú horšie, potraviny sú tu drahšie, a môže to prekryť len tak, že proste si tu bude vymýšľať takéto bludy a kauzy a robiť proste tu terče z predstaviteľov opozície. Ale tá, to dno, kam sa tá koalícia dostala, je naozaj, javí sa teraz ako nekonečné, lebo toto divadlo, nechutné, tento útok na blízkych ľudí, na rodinu, na mamu, to je proste tak nechutné, tak nechutné a vy veľmi dobre viete, veľmi dobre viete, koalícia, že neexistujú tu žiadne fakty. To sú proste bludy, výmysly, ktoré ste si tu proste naskladali. A to môžem len povedať v skratke, neskončený audit na ministerstve spravodlivosti, to je tu aký fakt? Vymýšľaniny o tom, že tu neboli splnené kritériá, nič také v tom audite nie je. Priamy vplyv Michala Šimečku v čase, kedy nebol vo vláde, kedy to bola mimoparlamentná strana? Však to je blud. Ja som si pozrela ten návrh, ten návrh dáva zmysel, ale musíte si vymeniť Michala Šimečku za premiéra a blízke osoby za vašich ľudí. A potom celý návrh je opodstatnený, jednoducho ste sa obnažili ako celá koalícia, toto ste vy, naozaj. Ste to... (Prerušenie vystúpenia časomerom. Potlesk.)
16. schôdza NR SR - 2.deň - A. dopoludnia
Dátum: 2024-07-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

85. Pán poslanec Glück, snažíte sa vymyslenou historkou zakryť vážne prešľapy tejto koalície. Tragické úmrtie advokáta Krivočenka je tak tragické, ako všetky úmrtia, ktoré súviseli s covidom, či boli vo väzbe, alebo boli mimo väzby. To, že ľudia zomierali a zomieralo ich oveľa viac ako v iných krajinách, je práve preto, že zdravotníctvo tu bolo na kolenách, ale bolo to kvôli vám. Zbor väzenskej justičnej stráže nemohol urobiť viac. Určite máte vo vašom okolí ľudí, ktorí zomreli na covid a ktorí riešili aj pľúcnu ventiláciu, nedostali ju. Tie dáta, ktoré boli zverejnené, neboli pravdivé na web stránke ministerstva zdravotníctva. Bohužiaľ, ten systém fungoval tak, že sa nestíhal abdejtovať. Informačný systém, ktorý hovoril o pľúcnych ventiláciách a realita dňa. V rámci reality dňa Zbor väzenskej justičnej stráže kontaktoval koordinátora a ten mu povedal, že nie je k dispozícii pľúcna ventilácia. Tak je to v jasnej dokumentácii Zboru väzenskej justičnej stráže. Preto verejný ochranca práv nekonštatoval, že by Zbor väzenskej justičnej stráže pochybil. Ale konštatoval, že celý zdravotný systém, tak ako bol nastavený, nebol nastavený dobre, ale ten základný problém bol, v akom stave kritickom bolo celé zdravotníctvo. Ak dostala, dostali pozostalí pána advokáta Krivočenka za to, že im mala byť poskytnutá lepšia zdravotná starostlivosť, 90-tisíc, ja sa domnievam, že ste ukázali cestu všetkým pozostalým, všetkým pozostalým ohľadom covidu, že toto je cesta za náhradu od vlády. To je prvá vec. Ak na to štát má, nech sa páči. Ja ich doprajem určite pozostalým pána advokáta Krivočenka, ale všetci na to majú nárok. Tú cestu ste takto ukázali. Pretože to, že je toľko úmrtí, je kvôli tomu, že to zdravotníctvo bolo v kritickom stave. (Potlesk.)
16. schôdza NR SR - 2.deň - A. dopoludnia
Dátum: 2024-07-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

60. Ďakujem, pán poslanec Ledecký, za podporu. A, pani poslankyňa Vaľová, v parlamente môžte povedať hocičo, je to tak, ja si to vážim, slobodu, ktorú tu máme, a preto môžte naozaj hocičo rozprávať, lebo to, čo ste porozprávali, sú samé klamstvá, ja som žiadnu zmluvu nepodpísala, to sú také blbosti, čo ste tu porozprávali. Ale, samozrejme, môžte to tu rozprávať, lebo poslanec by mal byť nepostihnuteľný za svoje výroky v parlamente a ja verím tomu, že aj ten rozsudok, ktorý tu máme voči poslancovi Baránikovi bude zrušený, pretože to je proti parlamentnej demokracii a slobode slova v parlamente. To je proste, tú slobodu, ktorú tu máme, to je kľúč k demokracii a ja, ja to určite budem vždy podporovať a hájiť. Takže nech sa páči, rozprávajte si tu, čo chcete. Platí to pre každého. Pán poslanec Lučanský, samozrejme, aj vy tu môžte čokoľvek povedať, aj na moju adresu, aj k mojej rodine, nech sa páči, môžte. A voči vám, úprimne mrzí ma, čo sa stalo, a preto to vnímam, že ako ste v nejakom kolotoči, možno to ani tak nemyslíte. A ja určite sa za nič ohľadom vašich výrokov nebudem hnevať. Viete, tie úmrtia, ktoré tu stále spomínate, je to tak smutné, že to takto zneužívate. Ja som bola s pánom ministrom v debate a som, sme si to vzájomne jasne povedali ako ministri spravodlivosti. Ľudia zomierajú, bohužiaľ, tak ako v bežnom živote, v civilnom, aj vo väzniciach. Minister spravodlivosti, bohužiaľ, nemá na to žiadne páky, aby tomu zabránil, proste nedá sa prirodzene proste tej smrti zabrániť ani vo väzniciach. A je naozaj veľmi smutné a nešťastné, ako to zneužívate. To je, to je k tomuto. Robíte všetko pre to osobitne voči mojej osobe, aby sa mi stalo niečo kruté. Proste robíte to a ja vás na to upozorňujem, že to robíte a robíte to stále non-stop. A tak ako ma označujete, či mám krvavé ruky, či som vrahyňa, robíte to, tak... (Prerušenie vystúpenia časomerom.)
16. schôdza NR SR - 1.deň - B. poludní
Dátum: 2024-07-15
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

65. Ďakujem, pán minister, že ste vstúpil do debaty. Ja začnem tým posledným, lebo to mi príde jednoduchšie. No, toto je práve ten problém, že tváriť sa teraz, že za to že sa volá nejaký trestný čin poškodzovanie finančných záujmov Európskej únie, tak ja si z toho vytiahnem definíciu a tým je to vybavené, to sa proste nedá. A stačí si len pozrieť smernicu, čo všetko sú záujmy, proste to keby ste urobili aj vy len sám, aj teraz, tak vidíte, že takto sa to nedá. Jednoducho ten celý Trestný zákon znamená nejakú komplexnú právnu úpravu, ktorá jednoducho postihuje skutky, ktoré nám spadajú do tej smernice v celej svojej šírke. A keďže vy ste zasiahli tou novelou do celého Trestného zákona v celej svojej šírke, tak ste jednoducho zasiahli aj do iných skutkových podstát, ktoré nám spadajú pod tie finančné záujmy, len ste si to neuvedomili zjavne a zjavne ste poriadne nepočúvali tú Európsku komisiu a nečítali tie listy, čo vám píše, lebo ja keď som si ich prečítala, tak to tam bolo jasne uvedené. A ja tu nikoho nezavádzam, ja sa tu nerozprávam s Európskou komisiou, ja si s ňou nepíšem, ja si som sa s ňou nerozprávala po rozhodnutí Ústavného súdu, veď, veď Európska komisia jednoducho zistila, že došlo k rozhodnutiu Ústavného súdu, a zjavne s vami asi komunikovala z toho, čo hovoríte, ja o tom neviem, ja som s ňou nekomunikovala, ako ja ani na to nemám žiadnu legitimitu, ani žiadny nástroj. Čo to tu, prosím vás, vy rozprávate, čo to tu klamete vy verejnosť?! Vy si myslíte, že Európska komisia si vypočuje poslankyňu Kolíkovú a potom vám napíše proste nejaké svoje upozornenie, to takto určite nefunguje, ja ani nie som poslankyňa Európskeho parlamentu, som tu poslankyňa Národnej rady a s vami komunikujem ako s ministrom a vy komunikujete s Európskou komisiou, ktorá zjavne nie je spokojná s tým, ako si konáte svoju prácu, ktorá sa týka finančných záujmov Európskej únie. Ale nezvaľujte na mňa zodpovednosť, pretože toto absolútne nesedí.
16. schôdza NR SR - 1.deň - B. poludní
Dátum: 2024-07-15
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

59. Ďakujem pekne. Ja pri tých stranách by som možno trošku počkala. Pri vašom lídrovi, ktorý zjavne bol asi sympatizant najprv Komunistickej strany, potom SDĽ a potom SMER, no neviem, tak môžeme si toto rozprávať. Čo sa týka reformy súdnictva, k tomu môžem povedať, Najvyšší správny súd, správne súdy. A to stačí. A môžme si k tomu potom povedať viac, pán poslanec Muňko. Viete, vy sa stále vraciate k správe Slovenskej informačnej služby, ktorá sama osebe je problém, a domnievam sa, aj na hranici ústavnosti. To nechajme, to bude určite ešte na samostatnú debatu, ak bude, tam na to bude priestor. Teraz sa tu rozprávame o novele novely novely novely Trestného zákona, už neviem ktorej. Štvrtýkrát riešime niečo, čo chcete. Chcete dobehnúť účinnosť toho, s čím ste prišli 6. decembra narýchlo na vládu, dnes alebo zajtra tu bude ďalší pozmeňovák, jednoducho len v záujme trestne stíhaných osôb toto narýchlo robíte, a robíte to na úkor celého Slovenska, na úkor bezpečnosti celého Slovenska. Je to tak? Spôsobujete chaos, zmätok u orgánov činných v trestnom konaní a je to len v záujme páchateľov trestnej činnosti a je vám to úplne jedno, úplne vám to je jedno. Vôbec sa nepozeráte na to, že je potrebný naozaj pokoj, ochrana ľudí, ochrana poriadku, ochrana zákonnosti. Toto všetko je pre vás nič. Proste to, čo je pre vás kľúčové, je zabezpečiť svojich nominantov a ochrániť ich pred spravodlivosťou, takto to je. Ďakujem pekne.